turjo4nis/wikipedia-bn-dump-20250701 huggingface dataset:
কেন শিমুরা

(জন্ম নাম , ২০ ফেব্রুয়ারি, ১৯৫০ – ২৯ মার্চ, ২০২০) একজন জাপানী কৌতুকাভিনেতা ছিলেন। তিনি জাপানের ভেরাইটি শো (মিশ্র অনুষ্ঠান)-এ "শিমুরা ক্যন নো বকাতোনো-সামায়" সহশিল্পী মাসাশি তাশিরো, নবুয়োশি কুয়ানোর সাথে অভিনয় করেন। তিনি "জাপানের রবিন উইলিয়ামস" নামে পরিচিত ছিলেন। তবে বাংলাদেশে ইউটিউব মাধ্যম বদৌলতে তিনি "কাইশ্যা" নামে পরিচিতি ও জনপ্রিয় হয়ে উঠেন। 
কমেডি ক্যারিয়ার জুড়ে শিমুরা তাঁর "বাকাতোনো সামা" চরিত্রের জন্য পরিচিত ও জনপ্রিয় হয়েছিল, যা অন্য জাপানি কৌতুক অভিনেতাদের মধ্যে একটু আলাদা। যাতে তিনি শক্তিশালী ব্যক্তিত্বের (একজন কোম্পানির সভাপতি, একজন রাজনীতিবিদ, একটি পরিবারের প্রধান, বিদ্যালয়ের অধ্যক্ষ, একজন জাপানী ইয়াকুজা গ্যাংয়ের প্রধান হিসেবে) কাজগুলিকে ব্যঙ্গত্বকভাবে ফুটিয়ে তুলতে পারতেন।

চলচ্চিত্রের তালিকা 
 পপোয়া (১৯৯৯), হাজিম ইয়োশিওকা
 দ্য লোরাক্স (২০১২), দ্য লোরাক্স (জাপানি ডাব ভয়েস)
 ইয়ো-কাই ওয়াচ-দ্য মুভি (২০১৪), মাস্টার নিয়াদা (ভয়েস)
 ইয়েল (২০২০, টিভি সিরিজ)

ডিস্কোগ্রাফি

অসুস্থতা ও মৃত্যু 
২০২০ সালের ২০ মার্চ শিমুরা গুরুতর নিউমোনিয়ায় আক্রান্ত হন। পরবর্তীতে ২৩ মার্চ তার দেহে করোনাভাইরাস পাওয়ার তথ্য নিশ্চিত করা হয়। তিনি ছিলেন ২০২০ জাপানে করোনাভাইরাসের বৈশ্বিক মহামারি চলাকালে প্রকাশ্যে কোভিড-১৯-এর চিকিৎসা নেওয়া প্রথম জাপানি ট্যারেন্টো।

২৪ মার্চ শিমুরা ইসিএমও (এক্সট্রাকর্পোরাল মেমব্রেন অক্সিজেনেশন) করার সুবিধা রয়েছে এমন একটি হাসপাতালে স্থানান্তরিত হন। কিনেমা নো কামিসমা () 
নামক চলচ্চিত্রে তার অভিনয় করার কথা থাকলেও ২ মার্চ তা বাতিল করা হয়। এছাড়া, টোকিও শহরের কিছু অংশে ২০২০ টোকিও গেমসের অলিম্পিক মশালও তার বহন করার কথা ছিল। কিন্তু, তার আগেই ২০২০ সালের ২৯ মার্চ টোকিওর শিনজুকুতে অবস্থিত ন্যাশনাল সেন্টার ফর গ্লোবাল হেলথ অ্যান্ড মেডিসিনে  শিমুরা শেষ নিঃশ্বাস ত্যাগ করেন।

তথ্যসূত্র

বহিঃসংযোগ 
 কেন শিমুরার অফিসিয়াল ব্লগ 
 ইন্টারনেট মুভি ডাটাবেজ (IMDb)-এ কেন শিমুরা.

১৯৫০-এ জন্ম
২০২০-এ মৃত্যু
জাপানি কৌতুকাভিনেতা
জাপানে কোভিড-১৯ বৈশ্বিক মহামারিতে মৃত্যু
টোকিওর কৌতুকাভিনয়শিল্পী
গুলফাম খান

গুলফাম খান (;;জন্ম: ৬ই জুন ১৯৭৫) হলেন একজন ভারতীয় টেলিভিশন এবং চলচ্চিত্র অভিনেত্রী, যিনি ভারতীয় টেলিভিশন এবং হিন্দি চলচ্চিত্রে কাজ করে থাকেন। তিনি বেশ কয়েকটি টেলিভিশন ধারাবাহিকে ভিন্ন ভিন্ন চরিত্রে অভিনয় করেছেন। তিনি বর্তমানে সনি সাবে প্রচারিত জনপ্রিয় টেলিভিশন ধারাবাহিক আলাদীন - নাম তো সুনা হোগা-এ আলাদীনের খালা নাজনীনের চরিত্রে অভিনয় করছেন।

প্রারম্ভিক জীবন 
গুলফাম খান ১৯৭৫ সালের ৬ই জুন তারিখে ভারতের মহারাষ্ট্রের মুম্বইয়ে জন্মগ্রহণ করেছেন। তিনি এক পাঠান পিতামাতার কন্যা। তাঁর পূর্বপুরুষ ব্রিটিশ আমল হতেই বোম্বে-তে বসবাস করেন। তিনি এক পরিবারে চার ভাইবোনের সাথে তাঁর শৈশব অতিবাহিত করেছেন। তিনি জুহুর সিলভার বিচ হাই স্কুল হতে স্কুল জীবনের পড়াশোনা সম্পন্ন করেছেন এবং পরে মুম্বইয়ের তোলানি কলেজ অফ কমার্স থেকে স্নাতক সম্পন্ন করেছেন।

গুলফাম খানের পরিবার পাঞ্জাবের তরন তারন জেলা থেকে আগত। তাঁর ঠাকুরদা (যিনি একজন ভূমি বিকাশকারী) ১৯২০-এর দশকে ভারত বিভাজনের আগে সেখানে চলে এসেছিলেন। তাঁর বাবা একজন ব্যবসায়ী ছিলেন এবং মা ছিলেন গৃহিণী। গুলফাম এই শিল্পজগতে একজন টেক জাঙ্কি (কারিগরী দ্রব্য সংগ্রহকারী) হিসাবে পরিচিত। এছাড়াও তিনি চিত্রকর্মেও বেশ আগ্রহী।

পেশা 
২০০৩ সালে টেলিভিশন ধারাবাহিক লিপস্টিক-এ গুড্ডি নামে একটি চরিত্রে অভিনয়ের মাধ্যমে গুলফাম খান অভিনয় জগতে প্রবেশ করেন। তিনি মুম্বই চলচ্চিত্র জগতের সুপরিচিত প্রতিষ্ঠানগুলোর অধীনে এবং বেশ কয়েকটি টেলিভিশন ধারাবাহিক এবং চলচ্চিত্রের জন্য একাধিক প্রযোজক ও পরিচালকের সাথে কাজ করেছেন। তিনি আমির খান অভিনীত তালাশ নামক একটি হিন্দি চলচ্চিত্রে অভিনয়ের জন্য প্রস্তাব পেয়েছিলেন, যা তিনি গ্রহণ করেছিলেন। পর্দায় অবদানের পাশাপাশি গুলফাম খান ২০০৭ সালে চিত্রনাট্য রচনা শুরু করেছিলেন। গুলফাম জেনিফার লিঞ্চের সাথে হেস সহ বেশ কয়েকটি চলচ্চিত্রের চিত্রনাট্য সহ রচনা করেছেন। গুলফাম সনি এন্টারটেইনমেন্ট টেলিভিশনের জন্য কমেডি সার্কাস ২য় আসরের রচয়িতা হিসেবে কাজ করেছেন। অতঃপর গুলফাম জাতীয় পুরস্কারপ্রাপ্ত পরিচালক নাগেশ কুকুনুর-এর পরবর্তী চলচ্চিত্র লক্ষ্মী-এ কাজ করছেন, যা বেশ কয়েকটি চলচ্চিত্র উৎসবে মনোনয়নের জন্য প্রেরণ করা হয়েছিল।  ২০১৩ সালে জুন মাসে, গুলফাম লাইফ ওকে চ্যানেলে প্রচারিত জনপ্রিয় টেলিভিশন ধারাবাহিক সাবধান ইন্ডিয়া-এর একটি পর্বে অভিনয় করেছেন। ২০১৮ সাল থেকে, গুলফাম সনি সাবে প্রচারিত জনপ্রিয় টেলিভিশন ধারাবাহিক আলাদীন - নাম তো সুনা হোগা-এ অভিনয় করছেন, যেখানে তিনি নাজনীন (আলাদীনের খালা) নামক একটি নেতিবাচক চরিত্রে অভিনয় করছেন।

তথ্যসূত্র

বহিঃসংযোগ 

 

মুম্বই বিশ্ববিদ্যালয়ের প্রাক্তন শিক্ষার্থী
পশতুন বংশোদ্ভূত ভারতীয় ব্যক্তি
হিন্দি চলচ্চিত্র অভিনেত্রী
ভারতীয় কণ্ঠাভিনেত্রী
মুম্বইয়ের অভিনেত্রী
১৯৭৫-এ জন্ম
জীবিত ব্যক্তি
ভারতীয় চলচ্চিত্র অভিনেত্রী
ভারতীয় টেলিভিশন অভিনেত্রী
জোয়া খান

জোয়া খান (জন্ম: ১৭ই এপ্রিল ১৯৯২) হলেন একজন ভারতীয় অভিনেত্রী এবং টেলিভিশন উপস্থাপক। তিনি উপস্থাপক এবং টেলিভিশন ও মুদ্রণ বিজ্ঞাপনের একজন মডেল হিসাবে তাঁর কর্মজীবন শুরু করেছিলেন। তিনি মুদ্রণ মাধ্যমের জন্য প্রচুর বিজ্ঞাপন করেছেন এবং বেশ কয়েকটি র‌্যাম্পেও হেঁটেছেন। তিনি দিল্লির এক সুন্দরী প্রতিযোগিতায় অংশগ্রহণ করে সকলের মনোযোগ আকর্ষণ করেছিলেন এবং সেখানে তিনি "মিস বিউটিফুল স্মাইল" এবং "স্মুথ স্কিন"-এর খেতাব অর্জন করেছিলেন। জোয়া পেশাদার অ্যাকাউন্ট্যান্ট হিসাবে কাজ করেছেন এবং অভিনেত্রী হওয়ার পূর্বে তিনি বেশ কিছু দিন যাবত মডেলিং-এর  মাধ্যমে তাঁর কর্মজীবন শুরু করেছিলেন।

প্রারম্ভিক জীবন 
জোয়া খান ১৯৯২ সালের ১৭ই এপ্রিল তারিখে ভারতের নতুন দিল্লির পশতুন বংশের মুসলিম পিতা মাতার ঘরে জন্মগ্রহণ করেছিলেন। তাঁর বাবা একজন উকিল ছিলেন। তিনি দিল্লি বিশ্ববিদ্যালয়-এর হিসাববিজ্ঞান বিভাগ হতে স্নাতক সম্পন্ন করেছেন। তিনি বিশ্ববিদ্যালয়ে পড়াশোনা করার সময়, সক্রিয়ভাবে নাটকের সাথে জড়িত ছিলেন। তিনি স্কুল এবং কলেজের দিনগুলোতে আন্তঃস্কুলের বাস্কেটবল এবং ব্যাডমিন্টন খেলোয়াড় ছিলেন। এছাড়াও চিত্রশিল্প তাঁর শখ ছিল। তাঁর ভাই সুপ্রিম কোর্টের একজন আইনজীবী। তিনি দিল্লি কংগ্রেসের কার্যনির্বাহী রাষ্ট্রপতি এবং প্রাক্তন মন্ত্রিপরিষদের একজন মন্ত্রী হারুন ইউসুফের ভাগ্নী।

মডেলিং জীবন 
জোয়া খান তাঁর স্কুলের দিন থেকেই বিভিন্ন অনুষ্ঠানের উপস্থাপনা ও পরিকল্পনা করতেন। একজন পাকা অতিথিসেবিকা হিসাবে তিনি অসংখ্য অনুষ্ঠান এবং সরাসরি অনুষ্ঠান, মঞ্চ অনুষ্ঠান, কৌতুক অনুষ্ঠান, এশিয়ান ওপেন কিক-বক্সিং চ্যাম্পিয়নশিপ, সঙ্গীত ভিত্তিক কনসার্ট, বিনোদন অনুষ্ঠান, পুরস্কার অনুষ্ঠান, বিবাহ অনুষ্ঠান, ফ্যাশন অনুষ্ঠান, তথ্যচিত্র, ভ্রমণ অনুষ্ঠান, সমিতিবদ্ধ অনুষ্ঠান এবং নতুন বছরের অনুষ্ঠানের উপস্থাপনা ও সম্পাদনার মতো দায়িত্ব পালন করেছেন।

চলচ্চিত্র জীবন
মডেলিং করার স্বল্প সময়ের পরে, তিনি অভিনয় জগতের দিকে চলে আসেন। ২০১৩ সালে, কলকাতা ইন্টারন্যাশনাল শর্ট ফিল্ম ফেস্টিভ্যাল-এ ৪৬টিরও বেশি দেশ থেকে প্রদর্শিত ২১৬টি চলচ্চিত্রের মধ্যে মচ্ছার দানী নামক চলচ্চিত্রে তাঁর অসামান্য অভিনয়ের জন্য তিনি "সেরা অভিনেত্রী" বিভাগে পুরস্কার অর্জন করেছিলেন; এই চলচ্চিত্রে তাঁর অভিনয় সমালোচকদের দৃষ্টি আকর্ষণ করেছিল। জোয়া সি. এস. রেড্ডি দ্বারা পরিচালিত ২০১৫ সালে মুক্তিপ্রাপ্ত তেলুগু চলচ্চিত্র এ শ্যাম গোপাল বর্মা ফিল্ম-এর প্রধান চরিত্রে অভিনয় করার মাধ্যমে দক্ষিণ ভারতীয় চলচ্চিত্র জগতে অভিনয়ের অভিষেক করেছিলেন। ২০২০ সালে, তিনি  রমেশ সিপ্পি দ্বারা পরিচালিত শিমলা মির্চতে ব্রাউনি নামক একটি চরিত্রে অভিনয় করেছেন।

তথ্যসূত্র 

১৯৯২-এ জন্ম
জীবিত ব্যক্তি
ভারতীয় চলচ্চিত্র অভিনেত্রী
ভারতীয় টেলিভিশন অভিনেত্রী
নিকিতা ঠুকরাল

নিকিতা ঠুকরাল (জন্ম: ৬ই জুলাই ১৯৮১) হলেন একজন ভারতীয় চলচ্চিত্র অভিনেত্রী এবং মডেল, যিনি কন্নড, তেলুগু, মালয়ালম এবং তামিল ভাষার চলচ্চিত্রে অভিনয় করেছেন।

প্রারম্ভিক জীবন 
নিকিতা ঠুকরাল ১৯৮১ সালের ৬ই জুলাই ভারতের মহারাষ্ট্রের মুম্বইয়ের একটি পাঞ্জাবী হিন্দু পরিবারে জন্মগ্রহণ করেছেন এবং সেখানেই তিনি তাঁর শৈশব অতিবাহিত করেছেন। তিনি কিশিনচাঁদ চেল্লারাম কলেজ থেকে অর্থনীতি বিভাগ হতে এমএ পাস করেছেন। জুহুর একটি হোটেলে খাওয়ার সময় প্রযোজক ডি রামানাইডু তাঁকে খুঁজে বের করেছিলেন। অতঃপর তিনি ২০০২ সালে মুক্তিপ্রাপ্ত তাঁর চলচ্চিত্র হ্যায়-এ অভিনয় করার প্রস্তাব পেয়েছিলেন।

পেশা  
নিকিতা ঠুকরাল আতি রহেঙ্গি বাহারে-এর দলের অংশ ছিলেন, এটি একটি জনপ্রিয় টেলিভিশন ধারাবাহিক ছিল, যেটি জি টিভি চ্যানেলে ২০০২ সালের ৯ই সেপ্টেম্বর তারিখ হতে প্রচারিত হয়েছে। এরপরে তিনি তেলুগু চলচ্চিত্র হ্যায়-এ অভিনয় করার মাধ্যমে চলচ্চিত্র জগতে অভিষেক করার পাশাপাশি দক্ষিণ ভারতের চলচ্চিত্র জগতে পাড়ি জমান। হ্যায়-এ অভিনয় করার পরে, কায়িথুম দুরথ নামক চলচ্চিত্রে ফাহাদ ফাজিলের সাথে অভিনয় করে নিকিতা ঠুকরাল মালয়ালম চলচ্চিত্র জগতে অভিষেক করেছেন। এই মালয়ালম চলচ্চিত্রটি বক্স অফিসে সাফল্য অর্জন করতে পারেনি, তবে তাঁকে তামিল ও তেলুগু চলচ্চিত্র কুরুম্বু ও সাম্বরামের মতো বেশ কয়েকটি নতুন চলচ্চিত্রে অভিনয় করার সুযোগ করে দিয়েছিল।  ২০০৫ সালে, এস. এস. নিবাসের মহারাজা-এ অভিনয় করার মাধ্যমে তিনি কন্নড় চলচ্চিত্র জগতে অভিষেক করেছেন। এরপরে তিনি ভেঙ্কট প্রভুর তারকা খচিত চলচ্চিত্র সরোজা-এ কল্যাণী চরিত্রে অভিনয় করার মাধ্যমে তিনি পুনরায় তামিল চলচ্চিত্র জগতে ফিরে আসেন। এই চলচ্চিত্রে তাঁর চরিত্রটি সম্পদ রাজ দ্বারা চিত্রিত গুন্ডার সহযোগী ছিল এবং তার অভিনয়ের জন্য তিনি সমালোচকদের প্রশংসা অর্জন করেছিলেন। অতঃপর চলচ্চিত্র জগতে জনপ্রিয় হওয়ার পর তিনি "কোডানা কোডি" নামক একটি গানে উপস্থিত হয়েছিলেন; যেটি সমালোচকদের কাছ বেশ প্রশংসা কুড়িয়েছিল। উক্ত গানের চলচ্চিত্রে তাঁর চরিত্রটি তাঁকে আইটিএফএ "সেরা পার্শ্ব অভিনেত্রী"-র পুরস্কার লাভ করতে সহায়তা করেছে। এই সাফল্য তাঁকে তৃষা কৃষ্ণন এর সাথে গৌতম মেননের একটি বড় চলচ্চিত্র প্রযোজনায় নির্মিত চেন্নাইয়িল অরু মাজহাইইকালাম চলচ্চিত্রে অভিনয়ের সুযোগ করে দিয়েছিল, তবে এই চলচ্চিত্র দুটি সময়সূচি পরিবর্তন করার পর বন্ধ করে দেওয়া হয়। অভিনয়ের পাশাপাশি নিকিতা ঠুকরাল ডিজাইনার রূপা ভোহরার জন্য একজন মডেল হিসেবেও কাজ করেন।

তথ্যসূত্র

বহিঃসংযোগ 

 
 
 

বিগ বস কন্নড় প্রতিযোগী
১৯৮১-এ জন্ম
২১শ শতাব্দীর ভারতীয় অভিনেত্রী
ভারতীয় চলচ্চিত্র অভিনেত্রী
হিন্দি চলচ্চিত্র অভিনেত্রী
আন্তর্জাতিক তামিল চলচ্চিত্র পুরস্কার বিজয়ী
ভারতীয় টেলিভিশন অভিনেত্রী
পাঞ্জাবি ব্যক্তি
মালয়ালম চলচ্চিত্র অভিনেত্রী
জীবিত ব্যক্তি
তেলুগু চলচ্চিত্র অভিনেত্রী
কন্নড় চলচ্চিত্র অভিনেত্রী
মুম্বইয়ের অভিনেত্রী
তামিল চলচ্চিত্র অভিনেত্রী
মর্যাদা (১৯৫০-এর চলচ্চিত্র)

মর্যাদা একটি বাংলা চলচ্চিত্র যেটি দিগম্বর চট্টোপাধ্যায় পরিচালনা করেন। এই চলচ্চিত্রটি ১৫ ডিসেম্বর ১৯৫০ সালে ভবানী কলামন্দির লিমিটেডের ব্যানারে মুক্তি পেয়েছিল। এই চলচ্চিত্রটি বাঙালি অভিনেতা উত্তম কুমার এবং বিভু ভট্টাচার্যের তৃতীয় এবং প্রথম চলচ্চিত্র ছিল।

কাহিনী

শ্রেষ্ঠাংশে
 উত্তম কুমার
 পাহাড়ী সান্যাল
 কমল মিত্র
 জীবন বোস
 স্মৃতিরেখা বিশ্বাস
 নৃপতি চট্টোপাধ্যায়
 নবদ্বীপ হালদার
 বিভু ভট্টাচার্য
 হরিধন মুখোপাধ্যায়
 সন্তোষ সিনহা
 আশু বোস

তথ্যসূত্র

বহিঃসংযোগ  
 

১৯৫০-এর চলচ্চিত্র
ভারতীয় চলচ্চিত্র
বাংলা ভাষার চলচ্চিত্র
বাংলা ভাষার ভারতীয় চলচ্চিত্র
১৯৫০-এর দশকের বাংলা ভাষার চলচ্চিত্র
ভারতীয় নাট্য চলচ্চিত্র
ভারতীয় সাদাকালো চলচ্চিত্র
ইশা তালওয়ার

ইশা তালওয়ার (জন্ম: ২২শে ডিসেম্বর ১৯৮৭) হলেন একজন ভারতীয় চলচ্চিত্র অভিনেত্রী, যিনি মূলত মালয়ালম এবং হিন্দি চলচ্চিত্রে কাজ করে থাকেন। এছাড়াও তিনি কয়েকটি তামিল ও তেলুগু চলচ্চিত্রে অভিনয় করেছেন। তিনি একজন মডেল হিসাবে তাঁর কর্মজীবন শুরু করেছিলেন এবং বেশ কয়েকটি টেলিভিশন বিজ্ঞাপনে একজন মডেল হিসেবে হাজির হয়েছিলেন। পরবর্তীতে ২০১২ সালে মালয়ালম চলচ্চিত্র থাথাথিন মারায়াঠু-এ অভিনয়ের মাধ্যমে তিনি চলচ্চিত্র জগতে পা রাখেন।

প্রারম্ভিক জীবন 
ইশা তালওয়ার ১৯৮৭ সালের ২২শে ডিসেম্বর তারিখে ভারতের মহারাষ্ট্রের মুম্বইয়ের একটি পাঞ্জাবি পরিবারে জন্মগ্রহণ করেছেন। তিনি বিনোদ তালওয়ারের কন্যা, যিনি বলিউডে বনি কাপুরের সাথে পরিচালক ও নির্বাহী নির্মাতা হিসেবে কাজ করেছেন। ইশা মুম্বইয়েই তাঁর শৈশব অতিবাহিত করেছেন। তিনি মুম্বইয়ের সেন্ট জেভিয়ার্স কলেজ থেকে স্নাতক ডিগ্রি অর্জন করেছেন। তিনি ২০০৪ সালে নৃত্য পরিচালক টেরেন্স লুইসের নৃত্য বিদ্যালয়ে যোগদান করেছিলেন, যেখানে তিনি নৃত্যের বিভিন্ন ধরন যেমন ব্যালে, জ্যাজ, হিপ হপ এবং সালসা শিখেছিলেন এবং উক্ত নাচের স্কুলের শিক্ষক হয়েছিলেন। তিনি উল্লেখ করেছিলেন যে তাঁর নৃত্য পরিচালক টেরেন্স লুইস ছিলেন "এমন একজন ব্যক্তি, যিনি আমাকে পুরোপুরি পরিবর্তন করে দিয়েছিলেন"।

পেশা 
ইশা তালওয়ার তাঁর কর্মজীবনের শুরুতে একজন মডেল হিসেবে কাজ করেছেন এবং ৪০টিরও বেশি প্রতিষ্ঠানের পণ্যের টেলিভিশন বিজ্ঞাপনে উপস্থিত হয়েছেন; যেগুলোর মধ্যে পিৎজা হাট, ভিভেল ফেয়ারনেস ক্রিম, কায়া স্কিন ক্লিনিক, ডিউলাক্স পেইন্টস এবং ধরতি ফেয়ারনেস ক্রিম অন্যতম। এছাড়াও তিনি হৃতিক রোশনের নৃত্য বিষয়ক প্রতিযোগিতা জাস্ট ডান্স-এর প্রচারণামূলক ভিডিও-তে একজন নৃত্যশিল্পী হিসেবে উপস্থিত হয়েছেন। তিনি বলেছেন যে তিনি তার চলচ্চিত্রের অভিষেক করার প্রস্তুতিতে দুই বছর অতিবাহিত করেছেন। যদিও তিনি ২০০২-এর বলিউড চলচ্চিত্র হামারা দিল আপকে পাস হ্যায়-এ একজন শিশু অভিনেত্রী হিসাবে কাজ করেছিলেন, তবে পূর্ণ দৈর্ঘ্যের চলচ্চিত্রে তাঁর অভিষেক হয়েছে মালয়ালম চলচ্চিত্র থাথাথিন মারায়াঠু-এর মাধ্যমে। এই চলচ্চিত্রের জন্য তিনি চার মাসের কণ্ঠ প্রশিক্ষণ ক্লাস নিয়েছিলেন, যেখানে তিনি ভাষা শেখার জন্য একটি কোর্স করার পাশাপাশি গিটার বাজাতে শিখেছিলেন। এই চলচ্চিত্রে তিনি হিন্দু ছেলের প্রেমে পড়া এক মুসলিম মেয়ে আয়েশা-এর চরিত্রে অভিনয় করেছেন। এই চলচ্চিত্রটি ব্যবসায়িকভাবে দারুণ ফলাফল অর্জন করার মাধ্যমে ২০১২ সালের মুক্তিপ্রাপ্ত শীর্ষ পাঁচটি মালয়ালম চলচ্চিত্রের মধ্যে অন্যতম ছিল। সমালোচকরা তাঁর প্রশংসা করে বলেছিলেন যে, তিনি এই চলচ্চিত্রে "সুন্দরী" লাগছিলেন, তবে এই চলচ্চিত্রে তাঁর "বেশি কিছু করার" ছিল না।

তথ্যসূত্র

বহিঃসংযোগ 

 

দক্ষিণ ভারতীয় আন্তর্জাতিক চলচ্চিত্র পুরস্কার বিজয়ী
২১শ শতাব্দীর ভারতীয় অভিনেত্রী
হিন্দি টেলিভিশন অভিনেত্রী
সেন্ট জেভিয়ার্স কলেজ, মুম্বইয়ের প্রাক্তন শিক্ষার্থী
মুম্বইয়ের অভিনেত্রী
জীবিত ব্যক্তি
তেলুগু চলচ্চিত্র অভিনেত্রী
মালয়ালম চলচ্চিত্র অভিনেত্রী
ভারতীয় কণ্ঠাভিনেত্রী
ভারতীয় চলচ্চিত্র অভিনেত্রী
ভারতীয় টেলিভিশন অভিনেত্রী
১৯৮৭-এ জন্ম
তামিল চলচ্চিত্র অভিনেত্রী
হিন্দি চলচ্চিত্র অভিনেত্রী
নর্তকী নটরাজ

নর্তকী নটরাজ একজন ভারতীয় শাস্ত্রীয় নৃত্যশিল্পী, যিনি ভরতনাট্যম নৃত্যকলায় সুদক্ষ। ২০১৯ সালে, প্রথম তৃতীয় লিঙ্গের মানুষ রূপে তিনি শিল্পকলায় তার অবদানের জন্যে দেশের চতুর্থ সর্ব্বোচ্চ অসামরিক পুরস্কার পদ্মশ্রী সম্মানে ভূষিত হন।

ব্যক্তিগত জীবন ও প্রশিক্ষণ 
নর্তকী নটরাজের জন্ম ভারতের তামিলনাড়ুর মাদুরাইয়ে এক সম্ভ্রান্ত পরিবারে একজন তৃতীয় লিঙ্গের মানুষ রূপে। মাত্র  ১১ বছর বয়সে তাঁকে বাড়ি থেকে বের করে দেওয়া হয়েছিল তার লিঙ্গ পরিচয়ের কারণে। বিভিন্ন রকম কাজ করে, আধপেটা খেয়ে নর্তকী কোনওভাবে স্কুল শেষ করেন। শৈশব থেকেই নর্তকীর নাচের প্রতি অদম্য আকর্ষণ ছিল এবং এত দারিদ্র্য ও অসুবিধার মধ্যেও তার নাচের প্রতি ভালোবাসা বিন্দুমাত্র কমেনি।
তার প্রথম নৃত্যগুরু ছিলেন নামানুর জয়ারামান এবং মাদুরাই টি জি জয়ারামন। এই সময়ে তৃতীয় লিঙ্গের মানুষদের জন্যে কাজ করা সংগঠন অপরাজিতা র পরিচালক ভারতথ কে এস এবং তার মা নর্তকীকে আর্থিক ও মানসিক ভাবে সহায়তা করেছিলেন। জয়রামনের কাছে শেখার পরে, তিনি ভরতনাট্যমে আরও উন্নত প্রশিক্ষণের জন্যে একজন গুরুর সন্ধান করছিলেন।
সেই সময়ে তিনি বিখ্যাত তাঞ্জোর চতুর্বর্গের (চিন্নায়া, পোণনাইয়া, শিবানন্দম এবং বদিভেলু) বংশধর কিত্তাপ্পা পিল্লাই, যিনি ভরতনাট্যমের মহীরুহ হিসাবে বিবেচিত, নাম্নী গুরুর সংস্পর্শে আসেন। নর্তকী তার কাছে ১৫ বছর ধরে থেকে গুরুকুল পদ্ধতিতে ভরতনাট্যম শিখেছিলেন। তিনি তাঞ্জোর তামিল বিশ্ববিদ্যালয়ের শ্রী কিত্তাপ্পা পিল্লির সহকারী হিসাবেও কাজ করেছিলেন।

কর্মজীবন
১৯৯৯ সালে গুরুর মৃত্যুর পরে তিনি ২০০০ সালে চেন্নাই চলে এসেছিলেন এবং তখন থেকেই তিনি একজন পুরো সময়ের পেশাদার নৃত্যশিল্পী ও প্রশিক্ষক রূপে কাজ করেন।
নর্তকী তাঞ্জোর ভিত্তিক নায়িকাভাব ঐতিহ্যে বিশেষীকরণ করেছেন। তার বন্ধু শক্তি ভাস্করের সাথে, তিনি চেন্নাই এবং মাদুরাইতে একটি নৃত্যের স্কুল "ভেলিয়াম্বলম নাদনা কালাই কুডম" স্থাপন করেছিলেন। তিনি ভরতনাট্যমের তাঞ্জোর রীতিতে ভারত এবং বিদেশের শিক্ষার্থীদের প্রশিক্ষণ দেন। মার্কিন যুক্তরাষ্ট্র, যুক্তরাজ্য এবং কানাডায় তার নৃত্যালয়ের শাখা রয়েছে। এছাড়াও তিনি নরওয়ের অসলোতে সরকারী সংগীত বিভাগে বার্ষিক কর্মশালায় প্রশিক্ষণ দেন। কর্মশালাগুলিতে শক্তি এবং নর্তকী ভারতীয় এবং নরওয়েজিয়ান শিক্ষার্থীদের তেভরাম, তিরুপুগাজহ এবং তিরুবাচম শেখান।
তার জীবন ও কঠিন সংগ্রামের কথা ২০১৮ সালে তামিলনাড়ু শিক্ষা সংসদের একাদশ শ্রেণীর পাঠ্যক্রমে অন্তর্ভুক্ত করা হয়েছে।
তিনি ভারত, মার্কিন যুক্তরাষ্ট্র, যুক্তরাজ্য সহ ইউরোপের বিভিন্ন নৃত্য উৎসবে অংশগ্রহণ করেছেন।

পুরস্কার 

 ভারত সরকার দ্বারা পদ্মশ্রী, ২০১৯
 তামিলনাড়ু সরকার দ্বারা কালাইমামণি পুরস্কার, ২০০৭  
 কৃষ্ণ গণসভা দ্বারা নৃত্য চূড়ামণি পুরস্কার, ২০০৯
 সংগীত নাটক জাতীয় পুরস্কার, ২০১১
 পেরিয়ার মণিয়াম্মাই বিশ্ববিদ্যালয় থেকে সাম্মানিক ডক্টরেট, ২০১৬
 আই সি সি আর এর তালিকাভুক্ত নৃত্যশিল্পী

তথ্যসূত্র

বহিঃসংযোগ

জন্মের বছর অনুপস্থিত (জীবিত ব্যক্তি)
জীবিত ব্যক্তি
ভারতীয় এলজিবিটিকিউ ব্যক্তি
ভরতনাট্যম নৃত্যশিল্পী
ভারতীয় মহিলা নৃত্যশিল্পী
শিল্পকলায় পদ্মশ্রী প্রাপক
১৯৬৪-এ জন্ম
সংগীত নাটক অকাদেমি পুরস্কার প্রাপক
আলফাডাঙা পৌরসভা

আলফাডাঙা পৌরসভা বাংলাদেশের ঢাকা বিভাগের ফরিদপুর জেলার অন্তর্গত একটি পৌরসভা। পৌরসভার মোট ওয়ার্ড নয়টি ও ভোটার সংখ্যা প্রায় ১১ হাজার।

ইতিহাস 
আলফাডাঙা পৌরসভা ৬ এপ্রিল ২০১৬ সালে আলফাডাঙ্গা সদর ইউনিয়নকে পৌরসভায় উন্নীত করা হয়। আলফাডাঙ্গা সদর, বুড়াইচ ও গোপালপুর ইউনিয়নের অংশ বিশেষ পৌরসভায় যুক্ত হয়। প্রথম নির্বাচন অনুষ্ঠিত হয় ২৮ ডিসেম্বর ২০১৭ সালে।

আয়তন ও জনসংখ্যা 
আলফাডাঙা পৌরসভার আয়তন- ১৩.৫৬ বর্গ কিঃ মিঃ। জনসংখ্যা ২২,০০০ জন।

শিক্ষা 
শিক্ষার হার : ৬৬.৭০%।

শিক্ষা প্রতিষ্ঠানঃ

জনপ্রতিনিধি 
বর্তমান মেয়র- মো. আলী আকসাদ

আরও দেখুন 

 ঢাকা বিভাগ
 ফরিদপুর জেলা

তথ্যসূত্র 

ফরিদপুর জেলার পৌরসভা
২০১৬-এ প্রতিষ্ঠিত
আলফাডাঙ্গা ইউনিয়ন

আলফাডাঙ্গা ইউনিয়ন বাংলদেশের ঢাকা বিভাগের ফরিদপুর জেলার আলফাডাঙ্গা উপজেলার একটি ইউনিয়ন।

অবস্থান ও সীমানা 
আলফাডাঙা ইউনিয়নের উত্তরে বোয়ালমারী উপজেলা, দক্ষিণে গোপালপুর ইউনিয়ন ও টগরবন্দ ইউনিয়ন, পশ্চিমে বুড়াইচ ইউনিয়ন, পূর্বে কাশিয়ানী উপজেলা।

ইতিহাস 
আলফাডাঙা ইউনিয়ন ১৯৬০ সালে গঠন করা হয়।

প্রশাসনিক এলাকা 
গ্রামের সংখ্যাঃ ১৯ টি।

আয়তন ও জনসংখ্যা 
আলফাডাঙা ইউনিয়নের আয়তন ১৩.০০ বর্গ কিলোমিটার। জনসংখ্যা ১৮৩৭৮ জন (২০১১ সালের আদম শুমারী অনুযায়ী)।

শিক্ষা 
শিক্ষার হার : ৪৭%।

জনপ্রতিনিধি 
বর্তমান চেয়ারম্যান- এ কে এম আহাদুল হাসান (আহাদ)

আরও দেখুন 

 ঢাকা বিভাগ
 ফরিদপুর জেলা

তথ্যসূত্র 

আলফাডাঙ্গা উপজেলার ইউনিয়ন
১৯৬০-এ প্রতিষ্ঠিত
টগরবন্দ ইউনিয়ন

টগরবন্দ ইউনিয়ন বাংলদেশের ঢাকা বিভাগের ফরিদপুর জেলার আলফাডাঙা উপজেলার একটি ইউনিয়ন।

অবস্থান ও সীমানা 
৪ নং টগরবন্দ ইউনিয়নের পূর্বে আলফাডাঙ্গা ইউনিয়ন, উত্তরে গোপালপুর ইউনিয়ন, দক্ষিণে কাশিয়ানী ইউনিয়ন এবং পশ্চিমে নড়াইল জেলার লোহাগড়া উপজেলা অবস্থিত।

ইতিহাস 
টগরবন্দ ইউনিয়ন ১৯৭৩ সালে গঠন করা হয়। ইউনিয়নের প্রতিষ্ঠাকালীন নির্বাচিত চেয়ারম্যান হালিম মিয়া।

প্রশাসনিক এলাকা 
গ্রাম সমূহের নাম– কৃষ্ণপুর, টগরবন্দ, তিতুরকান্দি, মালা, বড়ভাগ, কুমুরতিয়া, ইকড়াইল, শিয়ারপুর, টিটা, নন্দীগ্রাম, ফুলবাড়িয়া, সাতবাড়িয়া, রায়ের পানাইল, চরডাঙ্গা, পারশিয়ারবর, পানাইল, দেউডাঙ্গা, চরবকজুড়ি, চরআজমপুর, চাপুলিয়া, লাঙ্গুলিয়া, ঘিদাহ, চরধানাইড়, সিকিপাড়া।

আয়তন ও জনসংখ্যা 
আয়তন– ৩১.২২ বর্গকিলোমিটার। জনসংখ্যা– ১৮,৪৬৯ জন (২০১১ সালের আদম শুমারি অনুযায়ী)

শিক্ষা 
শিক্ষার হার: ৭৫% (২০১১ সালের আদম শুমারি অনুযায়ী)

শিক্ষা প্রতিষ্ঠান

 সরকারী প্রাথমিক বিদ্যালয়- ১৩টি 
 কলেজ- ১টি   
 উচ্চ বিদ্যালয়- ৩টি
 নিম্ন মাধ্যমিক বিদ্যালয়- ২টি
 কমিউনিটি ক্লিনিক- ১টি।
 মাদ্রাসা- ১ টি

দর্শনীয় স্থান 

 মধুমতি নদীর চর

জনপ্রতিনিধি 
বর্তমান চেয়ারম্যান- মিয়া আসাদুজ্জামান

আরও দেখুন 

 ঢাকা বিভাগ
 ফরিদপুর জেলা

তথ্যসূত্র 

আলফাডাঙ্গা উপজেলার ইউনিয়ন
১৯৭৩-এ প্রতিষ্ঠিত
পাঁচুরিয়া ইউনিয়ন

পাঁচুরিয়া ইউনিয়ন বাংলদেশের ঢাকা বিভাগের ফরিদপুর জেলার আলফাডাঙা উপজেলার একটি ইউনিয়ন।

অবস্থান ও সীমানা 
পাঁচুরিয়া ইউনিয়নের উত্তরে ময়না ইউনিয়ন, দক্ষিণে বানা ইউনিয়ন, পূর্বে গুনবহা ইউনিয়ন, পশ্চিমে মাগুরা জেলার মহম্মদপুর উপজেলার পলাশবাড়িয়া ইউনিয়ন।

ইতিহাস 
পাঁচুরিয়া ইউনিয়ন ১৯৬৫ সালে গঠন করা হয়।

প্রশাসনিক এলাকা 
গ্রামের সংখ্যাঃ ১৯ টি।

আয়তন ও জনসংখ্যা 
পাঁচুরিয়া ইউনিয়নের আয়তন ১৩.০০ বর্গ কিলোমিটার। জনসংখ্যা- ২৩৫০০ জন (২০১৮ সালের জন্ম নিবন্ধন অনুযায়ী)।

শিক্ষা 
শিক্ষার হার : ৫০%।

শিক্ষা প্রতিষ্ঠান

দর্শনীয় স্থান 

 চাঁদড়া জমিদার বাড়ি

উল্লেখযোগ্য ব্যক্তিত্ব

জনপ্রতিনিধি 
বর্তমান চেয়ারম্যান- এস এম মিজানুর রহমান

আরও দেখুন 

 ঢাকা বিভাগ
 ফরিদপুর জেলা

তথ্যসূত্র 
 

আলফাডাঙ্গা উপজেলার ইউনিয়ন
১৯৬৫-এ প্রতিষ্ঠিত
সুলেখা তালওয়ালকর

সুলেখা তালওয়ালকর হলেন একজন ভারতে কাজ করা মারাঠি চলচ্চিত্র, টেলিভিশন এবং মঞ্চ অভিনেত্রী।

পেশা 
মুম্বইয়ের মাটুঙ্গাে রামনারায়ণ রুইয়া কলেজে অধ্যয়নকালে সুলেখা তালওয়ালকর তাঁর অভিনয় জীবনে প্রবেশ করেছিলেন। তিনি নাট্যওয়ালে নামক নাট্যদলটির অংশ ছিলেন; যেখানে তিনি তাঁর প্রথম বাণিজ্যিক নাটক সাতচ্য আত ঘারাত-এ অভিনয় করেছিলেন। পরে ২০০৪ সালে, একই নামের একই রকম গল্পের ওপর ভিত্তি করে একটি চলচ্চিত্র নির্মাণ করা হয়েছিল। জি টিভিতে প্রচারিত টেলিভিশন ধারাবাহিক তেরি ভি চুপ মেরি ভি চুপ-এ অভিনয়ের মাধ্যমে তিনি টেলিভিশন জগতে পদার্পণ করেছেন। পরে তিনি অধিকারী ব্রাদার্সের প্রযোজনায় নির্মিত বিভিন্ন হিন্দি টেলিভিশন ধারাবাহিকে অভিনয় করেছিলেন। ১৯৯৯ সালে, তিনি মহেশ মাঞ্জরেকর দ্বারা পরিচালিত মারাঠি চলচ্চিত্র আই-এ শেফালি যাদব-এর চরিত্রে অভিনয় করেছিলেন।

সুলেখা তালওয়ালকর অবন্তিকা এবং অসম্ভব-এর মতো জনপ্রিয় মারাঠি টেলিভিশন ধারাবাহিকে বিভিন্ন চরিত্রে অভিনয় করেছিলেন। ২০০৭ সালে, তিনি চন্দ্রকান্ত কুলকার্নী দ্বারা পরিচালিত চলচ্চিত্রে অভিনয় করেছিলেন। ২০০৮ সালে তিনি মাজিয়াত নামে একটি চলচ্চিত্রে অভিনয় করেছিলেন, যার কাহিনী ১৯৯৮ সালে মুক্তিপ্রাপ্ত ইংরেজি চলচ্চিত্র স্টেপমম থেকে আংশিকভাবে গ্রহণ করা হয়েছিল। এই চলচ্চিত্রে তালওয়ালকর শশাঙ্কের (এই চরিত্রে শচীন খেড়েকর অভিনয় করেছিলেন) দ্বিতীয় স্ত্রী-এর চরিত্রে অভিনয় করেছিলেন। শশাঙ্ক (এই চরিত্রে মৃণাল কুলকার্নী অভিনয় করেছিলেন) এর আগে অস্মিতাকে বিবাহ করেছিল এবং তাদের দুটি সন্তানও রয়েছে। ২০০৯ সালে তিনি শ্যামচে ভাদিল নামক চলচ্চিত্রের কেন্দ্রীয় চরিত্রে অভিনয় করেছিলেন। এই চলচ্চিত্রটি প্রজন্মের ব্যবধান এবং একজনের বৃদ্ধ বাবা মার যত্ন নেওয়ার বিষয়টি নিয়ে নির্মাণ করা হয়েছিল। এই চলচ্চিত্রে সন্দীপ কুলকার্নী তাঁর স্বামীর চরিত্রে অভিনয় করেছেন এবং তাঁর শ্বশুরবাড়ির ব্যক্তিবর্গের চরিত্রে অভিনয় করেছেন রমেশ দেব এবং আশালতা ওয়াবগাঁওকর। ২০১২ সালে তিনি শ্যামচে ভাদিল নামক একটি চলচ্চিত্রে তিনি অভিনয় করেছেন; যেখানে তাকে লীনা নামক কেন্দ্রীয় চরিত্রে অভিনয় করতে দেখা গিয়েছে। সে একজন কূটবুদ্ধিসম্পন্ন স্ত্রী এবং তার স্বামীকে সংসারে আরো অর্থ দেওয়ার জন্য হয়রান করে। ২২ বছর ধরে এইরকম হয়রানির শিকার হওয়ার পরে, তাদের পুত্র শ্যাম বাবার হয়ে তাদের বিবাহ বিচ্ছেদের দাবি করে। এই চলচ্চিত্রে বাবা মাধবের চরিত্রে অভিনয় করেছেন তুষার দালভী এবং শ্যামের চরিত্রে অভিনয় করেছেন চিন্ময় উদগীরকর।

ব্যক্তিগত জীবন 
সুলেখা তালওয়ালকর ৮ই অক্টোবর তারিখে ভারতে জন্মগ্রহণ করেছেন। তিনি তাঁর পিতা মাতার একমাত্র সন্তান। তিনি মুম্বইয়ের কিং জর্জ স্কুল এবং রামনারায়ণ রুইয়া কলেজ থেকে পড়াশোনা শেষ করেছেন। তিনি ভারতের একটি বড় স্বাস্থ্য ক্লাবের অন্যতম পরিচালক অম্বর তালওয়ালকরের সাথে বিবাহ বন্ধনে আবদ্ধ হয়েছেন। তাঁর শাশুড়ি স্মিতা তালওয়ালকর একজন চলচ্চিত্র, টেলিভিশন প্রযোজক এবং অভিনেত্রীও ছিলেন।

তথ্যসূত্র

বহিঃসংযোগ 

 

জন্মের বছর অনুপস্থিত (জীবিত ব্যক্তি)
মুম্বইয়ের অভিনেত্রী
ভারতীয় টেলিভিশন অভিনেত্রী
জীবিত ব্যক্তি
মারাঠি চলচ্চিত্র অভিনেত্রী
উদ্ধৃতি শৈলীতে মারাঠি ভাষার উৎস (mr)
সুকন্যা (অভিনেত্রী)

সুকন্যা হলেন একজন ভারতীয় অভিনেত্রী, ভারতনাট্যম নৃত্যশিল্পী, নেপথ্য সঙ্গীতশিল্পী, সুরকার ও কণ্ঠাভিনেত্রী। তিনি তামিল, মালয়ালম, কন্নড় ও তেলুগু চলচ্চিত্রে অভিনয় করে থাকেন। তিনি ১৯৯১ থেকে ১৯৯৭ সাল পর্যন্ত দক্ষিণ ভারতীয় চলচ্চিত্রের অন্যতম প্রধান অভিনেত্রী ছিলেন। তিনি চিন্না গোউন্ডার (১৯৯২) চলচ্চিত্রে অভিনয় করে শ্রেষ্ঠ অভিনেত্রী বিভাগে তামিলনাড়ু রাজ্য চলচ্চিত্র পুরস্কার এবং ইন্নাথে চিন্তা বিশ্বম (২০০৮) চলচ্চিত্রে অভিনয় করে শ্রেষ্ঠ মালয়ালম পার্শ্ব অভিনেত্রী বিভাগে ফিল্মফেয়ার পুরস্কার দক্ষিণ অর্জন করেছেন। তিনি দুটি বৈষ্ণব  ভক্তিমূলক গানের অ্যালবাম - আজাগু ও তিরুপতি তিরুকুডাই তিরুবিজা প্রকাশ করেছেন।

প্রারম্ভিক জীবন
সুকন্যার জন্মনাম সুকন্যারানী। তিনি তামিলনাড়ু রাজ্যের চেন্নাইয়ে জন্মগ্রহণ করেন। তার পিতা রমেশ একজন ব্যবসায়ী এবং মাতা ভারতী গৃহিণী। মায়ের সহায়তায় তিনি কালক্ষেত্রে ভারতনাট্যমের প্রশিক্ষণ লাভ করেন। তিনি প্রথমে বিভিন্ন গণমাধ্যমের অনুষ্ঠানের সাথে জড়িত ছিলেন এবং পরে চলচ্চিত্রে যুক্ত হন। তিনি ২০০২ সালের ১৭ই মার্চ মার্কিন যুক্তরাষ্ট্রের নিউ জার্সির বালাজি মন্দিরে হিন্দু বিবাহের রীতি অনুসারে শ্রীধরন রাজাগোপালনের সাথে বিবাহ বন্ধনে আবদ্ধ হন। ২০০৩ সালের জানুয়ারিতে তাদের বিবাহ বিচ্ছেদ ঘটে, এবং তিনি পুনরায় চলচ্চিত্রে অভিনয়ের উদ্দেশ্যে চেন্নাই ফিরে আসেন।

কর্মজীবন
লায়লার তামিল চলচ্চিত্রে অভিষেক ঘটে পি. ভারতীরাজার পুদু নেল্লু পুদু নাতু (১৯৯১) চলচ্চিত্রে অভিনয়ের মধ্য দিয়ে। তিনি তামিল ভাষার চিন্না গোউন্ডার (১৯৯২) চলচ্চিত্রে অভিনয় করে শ্রেষ্ঠ অভিনেত্রী বিভাগে তামিলনাড়ু রাজ্য চলচ্চিত্র পুরস্কার লাভ করেন। ১৯৯২ সালে জগপতি বাবুর বিপরীতে পেড্ডারিকম চলচ্চিত্র দিয়ে তার তেলুগু চলচ্চিত্রে অভিষেক ঘটে। একই বছর রহমানের বিপরীতে অপারত (১৯৯২)-এ অভিনয়ের মধ্য দিয়ে তার মালয়ালম চলচ্চিত্রে অভিষেক ঘটে। এরপর তিনি মম্মুটির বিপরীতে সাগরম সাক্ষী (১৯৯৪) চলচ্চিত্রে অভিনয় করেন। ১৯৯৭ সালে তিনি চন্দ্রলেখা চলচ্চিত্রে নাম ভূমিকায় অভিনয় করেন।

তিনি ২০০৮ সালে মালয়ালম ভাষার ইন্নাথে চিন্তা বিশ্বম চলচ্চিত্রে অভিনয় করে শ্রেষ্ঠ মালয়ালম পার্শ্ব অভিনেত্রী বিভাগে ফিল্মফেয়ার পুরস্কার দক্ষিণ অর্জন করেছেন। ২০১২ সালে তাকে নন্দমুরি বলকৃষ্ণ অভিনীত আদিনায়াকুডু চলচ্চিত্রে পার্শ্ব চরিত্রে দেখা যায়। ২০১৫ সালে তিনি তেলুগু চলচ্চিত্র শ্রীমানতুডু-এ মহেশ বাবুর মায়ের চরিত্রে অভিনয় করেন।

তিনি দুটি বৈষ্ণব  ভক্তিমূলক গানের অ্যালবাম আজাগু প্রকাশ করেন, যা সফলতা লাভ করে। এরপর ২০১২ সালের ডিসেম্বর মাসে তিনি নিজের লেখা ও গাওয়া তামিল ভাষায় তিরুপতি তিরুকুডাই তিরুবিজা ও তেলুগু ভাষায় তিরুপতি উৎসবম অ্যালবাম প্রকাশ করেন।

২০১৯ সালে তিনি এশিয়ানেট চ্যানেলের কমেডি নাইটস অনুষ্ঠানের দ্বিতীয় মৌসুমে অতিথি বিচারক হিসেবে দেখা যায়।

তথ্যসূত্র

বহিঃসংযোগ
 

জীবিত ব্যক্তি
২০শ শতাব্দীর ভারতীয় অভিনেত্রী
২১শ শতাব্দীর ভারতীয় অভিনেত্রী
২১শ শতাব্দীর ভারতীয় গায়িকা
চেন্নাইয়ের অভিনেত্রী
ভারতীয় কণ্ঠাভিনেত্রী
ভারতীয় চলচ্চিত্র অভিনেত্রী
ভারতীয় টেলিভিশন অভিনেত্রী
কন্নড় চলচ্চিত্র অভিনেত্রী
তামিল চলচ্চিত্র অভিনেত্রী
তেলুগু চলচ্চিত্র অভিনেত্রী
মালয়ালম চলচ্চিত্র অভিনেত্রী
শ্রেষ্ঠ অভিনেত্রী বিভাগে তামিলনাড়ু রাজ্য চলচ্চিত্র পুরস্কার বিজয়ী
ফিল্মফেয়ার পুরস্কার দক্ষিণ বিজয়ী
তামিলনাড়ু রাজ্য চলচ্চিত্র পুরস্কার বিজয়ী
তামিল টেলিভিশনের অভিনেত্রী